**Дарсны темасы: Абзайдин Гьамитов «Ананы сююгюз ананы»**

**Дарсны мурады: 1. яшлагъа шиъруну маънасын яратувлу кюйде англатмакъ.**

**2. тюз чебер охувгъа уьйретмек.**

**3. яшланы терен ойларын артдыртмакъ.**

**4. яшланы анагъа бакъгъан сюювюн, абурун тарбияламакъ.**

**Дарсны барышы.**

1. **Къурув мюгьлет.**

- Салам яшлар!

- Салам берейик дагъы да бугюн бизин ачыкъ дарсыбызгъа гелген муалимлеге.

**2. Гечилген материалны такрарлав.**

- Яшлар гетген дарсда биз нени гьакъындан сёйледик?

( «Ана тилибиз» деген шиъруну)

- Ону ким язгъан?

( Акъай Акъаев)

**Акъай Акъаев**

**(1933 – 2000)**

**Акъай Акъаев 1933 йылда Буйнакский району Къапчыгъай юртунда тувгъан. Ленинни атындагъы Дагъыстан пачалыкъ университетни филологический факультетин охугъан сонг Агъачаулну сегизйыллыкъ школасында директор болуп ишлеген. Биринчи китабы ана тилден Акъай Акъаевни 1973 йылда чыкъгъан ва шолай кёп асарлары да болгъан. 1978 йылда «Къарчыгъа» деген журналны редактору да болуп ишлеген.**

- Бу шиърудагъы « Ана тилим, десем, мелте чагъымны танг ели шыбышлай, шыбышлай гелип», « сююнюп гюн сыйпай сют яягъымны» деген сатырланы маънасын нечик англайсыз?

(гиччи заманымдан берли мен ана тилим булан тувгъанман, оьсгенмен. Ана тили болмакъ яшлар кёп уллу насипдир, ана тилин тас этмек, ондан магьрюм къалмакъ, уллу талайсызлакъдыр.

Къумукъ халкъны - бай тарихи,асил ва гёзел тили, бай ва чомарт юреги бар халкъ. Олай уллу байлыкъны онда асил оьзен, гёзел йыр йимик агъымлы сигьрулу къумукъ тили къура. « Къумукъ тил - къылыкъ тил»,-деп огъар негьакъ айтылмай. Гьар адамгъа оьзюню анасы аявлу йимик, гьар миллетге де оьзюню тили аявлудур. Шолай болма да герек.

Ана тил, ана булан , ана Ватан булан, ата юрт булан байлавлу.

- Биринчилей яшлар ана тилдеги сёзлени биз кимден эшитебиз?

(анадан)

- Шо саялы да айтыла ана тил деп

Экрангъа къарайыкъ.

Видео про маму?

- Шу шиъруда сиз тынглагъан нени гьакъындан айтыла?

(ананы)

- Дюньяда лап да арив сёз - ана. Яш башлап «ана» деген сёзню айта. Ананы юреги лап да тюз, лап да тергевлю. Ана юрекде баласына бакъгъан сююв бир заманда да сёнмес.

«Ана» деген сёз, гьар адамны биринчи сёзю мен ойлашагъан кюйде. Дюньяда нече де кёп шиърулар, йырлар, пьесалар, кинолар, мультиклер бар, аналагъа багъышлангъан . Аналаны келпетини гьакъындан айтма тюшсе, кёп сёзлер бар, язылгъан ва айтылгъан. Оланы юреклеринден тайдырып болмас адамлар бир заманда да.

***Мени Анам, мени айым, юлдузум,***

***яшавума нюр шавлалар яягъан!***

Шу сёзлени мен азиз аналарыгъызгъа багъышлап боласыз. Дюньядагъы лап арив адам о да сизин анагъыздыр. Шолай бары да адамлар ойлашадыр. Аналар арив , гьакъыллы, илиякълы, яхшы сёзлер айта. Олар сизин къурдашыгъыз, ёлдашыгъыз. Не къуллугъугъуз болсада кёмек этер, гьакъыл бере ва тюз ёлгъа салыр. Аналаны кёп сююгюз. Бир заманда да ону хатирин къалдырмагъыз.

- Гьали узакъ къалмай не байрамны къаравуллайбыз.

(аналаны байрам гюню)

**3.Янгы дарсны англатыв.**

- Шогъар багъышлангъан Абзайдин Гьамитовну шиърусун гечебиз бугюн дарсда «Ананы сююгюз» деген.

Шаир ананы нечик суратлайгъанны, бизин нечик чакъырагъынны охуп билейик.

-Гьали доскагъа къарайыкъ. Муна А.Гьамитовну сураты. Къумукъланы белгили шаири, прозаик, драматург А.Гьамитов 1936 йылда Буйнакский району Тебенкъазаныш деген юртда тувгъан. Орта школаны охуп битгенде районну «Колхозчу» деген газетини редакциясында ишлеме башлагъан. Сонг 1958 йылда Асгер борчун кютмеге гетген. 1966 йылда Дагъыстанны пачалыкъ университетин охуп битип, «Лениинни ёлу» деген газетни редакциясына корреспондент, переводчик болуп ишлеме тюшген. А.Гьамитов кеп яш йыллардан тутуп давну къыйылыкъларын гёрген. Шо заманлы суратлап кёп асарланы язгъан. Кёп пьесалары да бар язгъан.А. Гьамитов хыйлы асарланы да рус тилден къумукъ тилге перевод этген С. Михалков, С.Орлова ва дагъы башгъа тиллерден де бар хыйлы асарлары анна тилге перевод этген. А.Гьамитов яшлар учун да кёп шиърулар язгъан.

**Сёзлюк иш:**

-Яшлар, шу шиъруну охуйгъанда шулай таныш тюгюл сёзлер ёлукъма бола. Шу сёзлени охуп билейик ва сёзлюклерибизге язайыкъ.

Ожакъда – ожакъ – уьй – дом.

Къарывун – къайтарыш. Авлетлер анагъа сюювню къайтарыш этме герек деген маънадан.

Шавлалай – ачыкъ, ярыкъ. Ана булан ярыкъ болур уьй деген маънадан – ярко, светло, лучисто.

- Яшлар, гьали мен А.Гьамитовну арив сатырларын сизге охума сюемен. Сиз гьызыгъызны юрютюгюз.

(муаллимни охуву).

-Гьали биз шынжыр охув юрютебиз.

Верегиз, гёзюгюзню айырмай, гъызыгъызны юрютюгюз (чтение по цепочке).

**4. Ял алыв мюгьлет:**

Арыдыкъ, эретурдукъ.

Ари-бери бурулдукъ.

Алгъа – артгъа иелдик.

Къолубуз белге салып

эки якъгъа чюелдик.

Ял алгъаныкъ да таман,

аста булан олтурдукъ.

- Яшлар, бу шиъруну охугъанда биз нечик гьалгъа гелебиз? (сююнебиз, шат болабыз)

– Не саялы сююнебиз? – анагъа арив сёзлер айтылагъан саялы.

– Не булан тенглешдире шаир бу шиъруда ананы? – Ай булан, гюн булан. Ярыкъ гюнге ошата. Шо гесегин табып боламусыз?

- Шону ачып тептерлеригизге языгъыз.

– Яшлар, ана бизин яшавубузда нечик ерни тута? Лап да асыл, аслу, аявлу ерни.

– Неден алып айтасыз?

– Неге тюгюл, ана бизге оьмюрюн бере, савлугъун ва жанын берме рази биз саялы. Ол бизин ашата, оьстюре, гийиндире. Къыйыллы заманда бизин ягъыбызны тута, яныбызда бола. Ана булан ярыкъ болур уьй. Ана авлетине яшавун багъышлай.

Гьали биз карточкалар булан иш юрютебиз.

Сизин алдыгъыздагъы карточкаланы ичинде дёрт сатыр бар, шоланы ичинде яшынгъан гьарплар бар , шоланы табып чыгъарып языгъыз, сонг сёз къуругъуз.

- Не зат болду?

Анагъызны гьакъындан хабарлыгъыз, ким айтар?

- Мен айтма сюемен, яшлар, эсигизде салыгъыз! Сиз барыгъызда, аналарыгъызгъа яшавну нюрюсюз. Сиз саялы олар ойлашмай яшавун бережакъ. Шо саялы да, сиз аявлагъыз анагъызны, абурлагъыз бир де хатирин къалдырмагъыз.

- Яшлар, биз ананы гьакъында кеп шиърулар уьйренген эдик. Шоланы эсгерейик гьали!

(яшланы шиърулар айтыву)

**Дженнет**

**Магьамматнаби**

Бир айтгъаным бола буса,

Инг де башлап не этер эдим?

Бир гюн тюгюл,аналагъа

Гьар гюн байрам этер эдим.

Эки айтгъаным бола буса,

Эки оьмюр тилер эдим,

Шо эки де оьмюрюмню

Аналагъа берер эдим.

Уьч айтгъаным бола буса,

Уьч затны мен алар эдим:

Насип,Савлукъ,Оьмюр алып

Аналагъа берер эдим.

**Гьажимурад Дадаев 4 «Г»**

Бир анам бар! Бир анам!

Болмайман къарап тоюп!

Азгъа гёз алдан тайса

Анамны излей гёзюм

Юхлама ятсам янгыз

Юху гелмей гёзюме

Сени бир гёргенде

Юзюм ачыла бирден

Бир анам бар! Бир анам!

Айгъа, гюнге ошайгъан

Жаныма сингип къала

Аявлу мени анам!

Ана-деген асил сёз

Екъдур бу, сёзге етишер сёз

Сёзден уллу маънасы

Азиз анам жан анам

Айдан да арив анам,

Гюнден де арив анам,

Къумукъ анам, бай анам!

Оьктеммен сени булан!

**Арсланалиева Марьям 4 «Е»**

Дагъы да хыйлы айтывлар ва ата сёзлер бар аналагъа багъышлангъан.

Арагъызда барму билегенлер айтывлар:

**АНА ЮРЕК − БАЛАДА, БАЛА ЮРЕК − ГЬАВАДА посл. Сердце матери - в ребенке, сердце ребенка - в воздухе (в развлечениях, в удовольствиях).**

**АНА АЙТГЪАННЫ ЭТМЕГЕН, НЕГЕТИНЕ ЕТМЕГЕН посл. Кто не сделал того, что говорила мать, тот не достиг цели.**

**АНАСЫН СЮЙМЕЙГЕН СЫЙДАН ТЮШЕР посл. Тот, кто не любит мать, выйдет из доверия**

**Ананы янында яхшылыкъ. Возле мамы добро**

**Ананы къыйынын къайтарып болмас. Невозиожно вернуть долг перед матерью.**

Кёп арив! Алтунлар!

- Сююв анагъа – не экен? Сиз нечик ойлашасыз ананы нечик сюйме тарыкъ? Оьзюгюзню сюювюгюзню нечик ишлер этип билдиресиз?

Юрегин алмакъ уьчюн не этсек де къайырмайбыз, ва яхшы ишлер булан, яхшы охувлар булан сююнчлерин артдырмагъа тарыкъбыз. Биз гюнде анабызгъа бир гиччи сююнч сама гелтирсек яхшы къыйматлар алып, шо гюнню негьакъ йибермегенибизни айтмагъа ярай.

Герти ден де, ана бизин дюньябызда лап да ярыкъ юлдузу. Ондан ярыкъ шавла болмагъан ва болмажакъ бир заманда да «Ана» деген гиччи сёз булан дюньяны бары ниъматы байлангъан. Ана къоллар бизин исси эте, ана гёзлер дюньябызны ярыкъларын ягъа, ана сёзлер юрюклеге умут сала. Ана юрек янгыз алгъышлардан этилген. Сиз гиччи заманда абатларыгъызны алагъанда йыгъылма къоймаллы къолундан тутагъан йимик, сиз уллу болгъанда терс аббат ала турагъанда да ананы кёмеги тие.

– Яшлар, сизин аналарыгъызны атларын да билдик. Гьали олар нечик экеннин билейик.

**5. Рефлексия.**

Яшлар!

Шу гюнню ана булан тенглешдиремен.

Сиз буса гюнню тюбюне оьсеген чечеклерсиз.

Гьали биз чечеклерден тала къурайыкъ.

Тек, чечеклени ябушдурагъанда анагъа багъышлангъан сыпатлыкълар къоллагъанны сюемен. Эсгерейик гьали.

Недир сыпатлыкъ?

Сизин кемеги булан нечик исбайы тала къурдукъ? Ушатдыгъызмы?

**6.** **Беклешдирив:**

– Яшлар, бугюн биз не шиъруну охудукъ?

– Ким шаир язгъан ол шиъруну?

– Абзайдин Гьамитовну шиърусундагъы сатырлар, сизин йимик охувчу яшлагъа негер уьйрете? Негер чакъыра?

Аналарыбызны сюймеге, аямагъа, олар булан оьр болмагъа, оьктем болмагъа.

Бир гиччи сююнч, сама гелтирме тарыкъбыз. Ол сююнч бизин ишлерибиз, охувларыбыз булан оланы къувандырып, сююнчлерин артдырма тарыкъбыз.

Аналар сав чакъы сиз лап да насипли яшларсыз.

Бизин дарсыбызны шулай Арсланова Нурьяна язгъан сёзлер булан битдирме сюемен.

Яхшылардан яманлар артар эди

Ана алгъышлардан дюнья толмаса.

Шаирге де шаир аты гьарамдыр

Ана гьакъда бир йыр язма болмаса.

Бугюн дарсда барыгъызда арив ишледиг, ортакъчылыкъ этдигиз.

Мен бек разимен сизге. Аналарыгъызны сююндюрме барыгъызгъада 5 къыйматлар саламан ва гьаригизни партагъызда аналарыгъызгъа савгъат бар. Уьйге баргъанда аналарыгъызгъа гёрсетип сююндюрюгюз. Кёп савболугъуз!

**7. Уьйге иш:**

Шиъруну сиз язгъан гесегин гёнгюнгден уьйренип гелмек.

Дарсны битдире туруп бизин къызларыбыз сарын йырлажыкъ ва яшлар сизге де бир гиччи савгъатым да бар, къарагъыз экрангъа!

Савболугъуз!